Kopshti i trenave të festave
Tradita e festave të kopshteve me trena në qytetin Baltimorë
Kudo shihen zbukurimet për festën e Krishtlindjeve në Shtetet e Bashkuara – dritat janë vënë nëpër çatitë ose në degët e pemëve... babagjyshët e Krishtlindjeve shihen në oborret e shtëpive... dhe kurorat festive në dyert e tyre. Brenda, shumë familje ndërtojnë një tren-lodër që përshkon binarët e vegjël përreth pemës së Krishtlindjeve. Por, për njerëzit në qytetin e Baltimorit të Merilendit, sezoni i festave nuk do të ishte i plotë pa kopshtet e trenave të festave. Njësitë e zjarrfikësve në këtë qytet-port kanë një traditë të gjatë ku shfaqin ekspozita të trenave të vegjël për të rritur gjallërinë e festave në komunitet. Parku i lojrave, ekspozitat dhe vargjet e gjata të trenave të vegjël që kalojnë nëpër shinat e vogla tërheqin vizitorët e të gjitha moshave. Terry Scoggins erdhi me gruan dhe fëmijët e tij. Dhoma e pritjes e repartit të zjarrfikësve në rrugën “Wise” në periferi të qytetit Baltimor shndërrohet në një kopsht me trena nga fillim i dhjetorit deri në fillim të janarit. Zjarrfikësi Bob Francis është zëdhënësi i kompanisë. Kopshtet e trenave për festat janë një traditë e Baltimorit, sidomos në qendrat e zjarrfikësve, që nga fundi i viteve 1800. Meqënëse Baltimori ishte vendi i parë ku u hap shërbimi hekurudhor në Amerikë, zoti Francis thotë se kjo është arsyeja e magjepjes me trenat lodra. Edhe pse ekspozita ndryshon nga viti në vit, kopshti i trenave gjithmonë përfshin simbole që përfaqësojnë Baltimorin. Nëntë vjeçarja Abigail Scoggins ka ardhur këtu që kur ishte dy vjeç. Asaj i pëlqen më shumë pjesa e cirkut këtij viti. Zoti Francis thotë se realizmi dhe origjinaliteti është ajo që përpiqen të arrijnë ndërtuesit vullnetarë. Ai llogarit se rreth 30 deri në 50 mijë vizitorë shkojnë atje çdo vit. Kopshti i trenave financohet vetëm nga kontributet e njerëzve. Vizitorët shpresojnë që kjo traditë festash të vazhdojë për breza me radhë.